Source: https://keusote.cloudnc.fi/fi-FI/Toimielimet/Henkiloumlstoumljaosto/Kokous_2042020/Yhteistoimintaneuvottelujen_paattaminen_(2421)
Timestamp: 2020-06-05 01:50:41+00:00
Document Index: 10077479

Matched Legal Cases: ['§ 14', '§ 5', '§ 6', '§8', '§8', 'kko\n', '§29']

Yhteistoimintaneuvottelujen päättäminen ja neuvottelutulos | Keski-Uudenmaan Sote
Yhteistoimintaneuvottelujen päättäminen ja neuvottelutulos
KEUDno-2020-171
Kuntayhtymän yhtymähallituksen (4.2.2020 § 14) käynnistämiä yhteistoimintaneuvotteluja käytiin ajalla 27.2. – 9.4.2020.
Yhteistoimintaneuvotteluissa käsiteltiin työnantajan ja henkilöstön välisestä yhteistoiminnasta annetun lain (449/2007) 4 §:n mukaisia, työnantajan suunnittelemia henkilöstön asemaan merkittävästi vaikuttavia muutoksia työn organisoinnissa ja kuntayhtymän palvelurakenteessa.
Työnantaja on neuvotellut lain työnantajan ja henkilöstön välisestä yhteistoiminnasta kunnissa annetun § 5 mukaisesti valmisteilla olevien toimenpiteiden perusteista, vaikutuksista ja vaihtoehdoista. 21.2.2020 työnantaja antoi neuvottelukutsun yhteydessä neuvotteluosapuolille § 6 mukaiset tarvittavat tiedot.
Neuvottelujen alkaessa työnantaja teki ilmoituksen TE toimistolle §8 mukaisesti. Neuvotteluissa käsiteltiin §8 mukainen työllistämistä edistävä suunnitelma.
9.4.2020 päättyneissä yhteistoimintaneuvotteluissa käytiin läpi suunnitteilla olevia kuntayhtymän säästötoimenpiteitä, kuntayhtymän keskitettyjä hankkeita kuten tuottavuusohjelma, asiakasohjaus ja palveluverkkoselvitys. Lisäksi käytiin läpi suunnitteilla olevat palvelualueiden palvelutuotannon uudelleen organisointiin liittyvät toimenpiteiden henkilöstövaikutukset, muutosten tekemisen periaatteet sekä niiden vaikutukset. Osalla suunnitelluista toimenpiteistä on vaikutusta palvelussuhteen ehtoihin, kuten työn tekemisen paikkoihin, tehtäväkuvaan, nimikkeeseen ja työaikaan.
Kuntayhtymällä on tarve yhdenmukaistaa toimintoja ja toimintatapoja sekä järjestellä palveluja uudelleen siten, että ne tuotetaan taloudellisesti ja sovitetaan parhaiten vastaamaan kuntayhtymän palvelutehtävää. Neuvottelujen päättämisen jälkeen kuntayhtymä toteuttaa tarvetta toimintojen ja toimintatapojen yhdenmukaistamiseen ja palvelujen järjestelemiseen toteuttamalla tarvittavat henkilöstöön kohdentuvat toimenpiteet. Kuntayhtymän talous on voimakkaasti alijäämäinen ja tästä syntyy tarve tuottaa palveluja entistä taloudellisemmalla tavalla.
Liitteissä 1-18 on kuvattu neuvotteluryhmässä käsitellyt, neuvotteluesityksen mukaiset asiat henkilöstövaikutuksineen. Liitteessä 19 on kuvattu neuvotteluryhmän saavuttamat yksimielisesti sovitut asiat, sekä henkilöstöedustajien jättämät eriävät mielipiteet. Edellä mainituista liitteistä muodostuu yhteistoimintaneuvottelujen neuvottelutulos. Yhteistyötoimikunta kokouksessaan 23.4.2020 käsittelee ja vahvistaa neuvottelutuloksen, jonka jälkeen se viedään yhtymähallitukseen.
Henkilöstöjaosto merkitsee tiedoksi yhteistoimintaneuvottelujen neuvotteluryhmän ajalla 27.2. – 9.4.2020 käymät neuvottelut.
Liite1 Keskitetyt henkilöstösäästöt ja toimenpiteet
Liite2 Henkilöstön esittämiä säästöideoita
Liite3 Muutoksen johtaminen 12032020
Liite4 Muutoksen johtaminen 07042020
Liite5 TEPASA yhteistoimintaneuvottelut
Liite6 TEPASA yhtestoimintaneuvottelut jatkokäsittely
Liite7 IKVA yhteistoimintaneuvottelut
Liite8 MIELA yhteistoimintaneuvottelut
Liite9 Palveluverkko
Liite10 Asiakasohjaushanke
Liite11 Tuottavuusohjelma
Liite12 YT-menettely neuvoteltavat asiat
Liite13 Henkilöstöjärjestöjen edustajat eriävä kannanotto §29
Liite14 Keukonserni osana johtamisen kehittämistä
Liite15 Tietohallinto
Liite16 Henkilöstön edustajien ehdotuksia tuottavuusohjelmaan
Liite17 Henkilöstöjärjestöjen edustajien loppulausunto
Liite18_Työsuojeluvaltuutettujen kannanotto
Liite19 Neuvottelutulos yt-neuvottelut 27.2.-9.4.2020